2022 12 30
LT
Europos Sąjungos oficialusis leidinys
C 498/13
decentralizuotas atstatymo procesas taip pat yra geriausias būdas suteikti Ukrainos piliečiams galimybę likti savo šalyje ir taip sumažinti tolesnius imigracijos srautus; kartu nepritaria dirbtinėms kliūtims Ukrainos piliečių imigracijai ir prašo artimiausiu metu persvarstyti Tarybos direktyvą 2001/55/EB (2) dėl laikinosios apsaugos, kad pabėgėliams būtų suteikta ilgesnė nei trejų metų gyvenimo šalyje garantija;
6. palankiai vertina Europos Vadovų Tarybos sprendimą suteikti Ukrainai šalies kandidatės statusą.
Kandidatės statusas turėtų tapti paskata Ukrainos administracijai dėti naujas pastangas vykdyti reformas, o atstatymas turėtų būti vertinamas kaip galimybė užtikrinti didesnį suderinimą su ES standartais ir politika; atsižvelgdamas į šias aplinkybes, pabrėžia, kad Ukrainos ir ES asociacijos susitarimas jau apima apytiksliai 70 proc.
ES acquis; tikisi, kad Ukraina tęs kovą su korupcija, nes tai Europos Komisijos nuomonėje dėl Ukrainos paraiškos dėl narystės Europos Sąjungoje buvo nurodyta kaip viena iš septynių sričių, kuriose reikia imtis skubių reformų (3), ir kad rezultatai bus įvertinti iki 2022 m. pabaigos.
Reformos taip pat turėtų užtikrinti skaidrų ir teisingą pagalbos lėšų paskirstymą;
7. pabrėžia, kad RK galėtų, be kita ko, Jungtiniame konsultaciniame komitete, imtis veiksmų, kuriais visų pirma būtų pasirengta derinimui su ES sanglaudos politikos acquis, padėti stiprinti gebėjimus ir gerą valdymą organizuojant mokymus ir keičiantis geriausia patirtimi su kolegomis;
Bendrieji Ukrainos atkūrimo proceso principai 8. palankiai vertina Lugano deklaraciją, kurioje Ukrainos parengtas atkūrimo ir vystymosi planas pripažįstamas kaip visaapimanti sistema ir gaivinimo proceso orientyras, sudarantis sąlygas koordinuotam įvairių suinteresuotųjų subjektų dalyvavimui ir partnerystėms;
9. ragina tarptautinę bendruomenę, vadovaujamą ES, sukurti veiksmingą Ukrainos vyriausybės ir visų jos dvišalių ir daugiašalių partnerių, organizacijų ir tarptautinių finansinių įstaigų bei paramos teikėjų koordinavimo platformą, padėsiančią parengti ir įgyvendinti Ukrainos atstatymo ir vystymosi planą, ir mano, kad šiuo atžvilgiu esminės reikšmės turi Europos Komisijos planai sukurti Ukrainos atstatymo platformą, kurioje būtų koordinuojamas Ukrainos atstatymui skirtas visų paramos teikėjų finansavimas, su sąlyga, kad platforma visapusiškai integruos partnerystės principą ir į visus savo planavimo ir įgyvendinimo etapus kaip visateisį partnerį įtrauks Miestų ir regionų aljansą Ukrainos atstatymui;
10. pritaria nuomonei, kad Ukrainos atstatymo procesas turėtų būti diferencijuotas atsižvelgiant į tvarkaraštį, saugumo riziką, karo poveikį regionui ir konkrečius sanglaudos uždavinius (4).
Per pirmąjį etapą, kol tikriausiai dar tęsis karo veiksmai, reikėtų reaguoti į ekstremaliąsias situacijas, antrasis etapas turėtų būti skirtas ypatingos svarbos infrastruktūros ir paslaugų atkūrimui, o per trečiąjį etapą turėtų būti sudarytos sąlygos ilgalaikiam tvariam augimui.
Kiekvienu iš šių trijų atkūrimo etapų svarbu stiprinti savivaldybių pajėgumus, kad Ukrainos vietos valdžios institucijos galėtų pačios koordinuoti savo teritorijos atkūrimą;
11. ragina ES ir kitus tarptautinius paramos teikėjus, įskaitant pavienes valstybes nares, per pirmąjį etapą teikti tiesioginę finansinę pagalbą, skirtą padėti Ukrainos gyventojams saugiai išgyventi artimiausią žiemą.
Fronto regionuose šis finansavimas turėtų būti skiriamas humanitarinei pagalbai (maistui, kurui, medikamentams, geriamojo vandens tiekimo ir valymo sistemoms ir t. t.), laikino būsto suteikimui (palapinėms, surenkamųjų namų konstrukcijoms, šildymo sistemoms ir pan.), išminavimui, taip pat logistinei paramai, kuri padėtų palaikyti susisiekimą su šiais regionais, taip pat reikalingų transporto priemonių (autobusų, greitosios pagalbos automobiliai, gaisrų gesinimo sunkvežimiai, sunkvežimiai, kasimo mašinos ir kt.) tiekimui.
Santykinai saugiuose ir pakankamai toli nuo mūšio lauko esančiuose regionuose reikėtų teikti techninę paramą, kuri leistų užtikrinti paslaugas viduje perkeltiems asmenims, juos apgyvendinti ir integruoti, taip pat paramą pramonės pajėgumų perkėlimui ir transporto koridorių, kuriais Ukrainai gabenama humanitarinė pagalba ir vykdomas Ukrainos eksportas į užsienį, išsaugojimui;
(2) (3) (4)
2001 m. liepos 20 d.
Tarybos direktyva 2001/55/EB dėl minimalių normų, suteikiant perkeltiesiems asmenims laikiną apsaugą esant masiniam srautui, ir dėl priemonių, skatinančių valstybių narių tarpusavio pastangų priimant tokius asmenis ir atsakant už tokio veiksmo padarinius pusiausvyrą (OL L 212, 2001 8 7, p. 12).
Europos Komisijos nuomonė dėl Ukrainos paraiškos dėl narystės Europos Sąjungoje, 2022 m. birželio 17 d., COM(2022) 407. Žr.
Ukrainos atstatymo gaires, https://cepr.org/publications/books-and-reports/blueprint-reconstruction-ukraine.